Bejaarde man in hof wat glo vrou vermoorArgieffoto Dieter Bergs (78) wat daarvan beskuldig word dat hy sy vrou Genee (70) in Maart vermoor het, het Donderdag in die Johannesburgse landdroshof verskyn, het Netwerk24 berig. Volgens die berig is die saak uitgestel tot Januarie 2015, aangesien die staat nog nie sy saak afgehandel het nie. Bergs van Parktown-Noord in Johannesburg is in September vrygelaat op borgtog van R10 000. IOL berig die polisie het aanvanklik gedink dit was ŉ huisbraak. Bergs het glo ŉ heupbesering opgedoen tydens die skietery, maar ondersoekbeamptes het later glo die patroondoppies en sy vuurwapen aan mekaar verbind. Klik hier om meer te lees.